በዞኑ 25 ሚልዮን ችግኝ በአንድ ጀንበር ይተከላል፡፡
ባሕር ዳር፡ ሰኔ 04/2012 ዓ.ም (አብመድ) በምዕራብ ጎጃም ዞን በአረንጓዴ አሻራ መርሀ ግብር 25 ሚልዮን ችግኞችን በአንድ ጀንበር ለመትከል ዝግጅት ማድረጉን አስታውቋል፡፡ ባለፈው ዓመት በአረንጓዴ አሻራ የችግኝ ተከላ ንቅናቄ 10 ሚልዮን ችግኞችን ተተክለው ነበር፤ ችግኞችን ተንከባክቦ ለጽድቀት ለማብቃት በተደረገው ጥረትም ከ75 በመቶ በላይ የጽድቀት መጠን እንደተመዘገበ የዞኑ ግብርና መምሪያ ገልጿል፡፡በዚህ ክረምት የአረንጓዴ አሻራ መርሀ ግብር በአንድ ጀንበር ለሚተከሉ ችግኞች ቦታ የመለየትና ችግኞችን የማዘጋጀት ሥራ እየሠራ ነው፡፡ ዞኑ በዚህ ዓመት በአጠቃላይ ከ200 ሚልዮን በላይ ችግኞችን ለመትከል ነው አቅዶ እየሠራ የሚገኘው፡፡ዘጋቢ፡- እስጢፋኖስ ዓለማየሁ